google/wiki40b huggingface dataset:
The Edge (artist)

Biografi

David Howell Evans ble født i Barking i Essex utenfor London av walisiske foreldre. Da han var et år gammel, bestemte foreldrene, Gwenda og Garvin Evans, å flytte til Dublin der de har bodd siden. Der vokste han opp sammen med en yngre søster, Gill, og en eldre bror, Dick. Han var en stille gutt som tilbragte mye tid alene, men som var en lysende elev.
Da Larry Mullen hengte opp en lapp der han søkte etter bandmedlemmer til det som senere skulle bli U2, var Dave en av de første som svarte. Han kom til den første øvelsen med sin bror Dick, og deres felles venn Adam Clayton. I tillegg til Mullen, viste det seg at Dave var den enste som kunne spille habilt på sin hjemmelagde gitar. Tidlig i bandets historie, ble Dave døpt til The Edge av vokalisten Bono. Kallenavnet kom fra hans kantede ansiktstrekk, og måten han spilte gitar på.
Sammen med Bono og Mullen ble The Edge med i menigheten Shalom. De var alle på leting etter svar på livet, og snart ble dette et problem for bandet. Spesielt The Edge hadde problemer med å kunne kombinere livet som rocker og livet som god kristen. Kun etter mange diskusjoner med Bono ble han overbevist om å følge hjertet og fortsette i U2.
I 1983 giftet The Edge seg med Aislinn O'Sullivan, som han fikk de tre døtrene Holly (f. 1984), Arran (f. 1985) og Blue Angel (f. 1989) med. Paret ble imidlertid separert i 1990, og ble offisielt skilt i 1996 (da dette ble lovlig i Irland). Han er nå gift med Morleigh Steinberg, som han traff mens hun var magedanser under U2s Zoo TV-turne. Sammen har de en datter, Sian (f. 1997), og en sønn, Levi (f. 1999).
The Edges gitarspill er et av U2s varemerker. Hans rene og klare lyd, gjerne med forsinkelse, er blitt hans lyd. Han blir ofte kalt en antigitarhelt, siden han unngår gitarsoloer hvis han kan. The Edge har hatt bakgrunnsvokaler på en rekke U2-sanger. Han hadde hovedstemmen på «Van Diemen's Land» fra Rattle And Hum som han har skrevet selv, og «Numb» fra Zooropa.
BTR (album)

BTR er et musikkalbum med Big Time Rush, utgitt den 11. oktober 2010. Dette er gruppas debutalbum og inneholder sanger fra TV-serien.
Franz Böhm

Liv og virke

Franz Böhm var sønn av statsadvokat Franz Böhm (1861-1915). Etter å ha studert jus i Freiburg,arbeidet han fra 1925 til 1931 i Tysklands næringsdepartement. Han giftet seg i 1928 med Marietta Ceconi, datter av Ricarda Huch og Ermanno Ceconi. I 1936 ble han universitetslærer i Jena, men mistet stillingen etter å ha fremsatt kritikk mot den rådende antisemittisme under nasjonalsosialismen. 
Franz Böhms samfunnsvitenskapelige forskningsarbeid i samarbeid med Walter Eucken, førte til dannelsen av Freiburg-skolen, en krets av økonomer, jurister, historikere og teologer. Freiburg-skolen utviklet den såkalte ordoliberalismen, som senere skulle utgjøre det teoretiske grunnlaget for utviklingen av den sosiale markedsøkonomi.
Etter den andre verdenskrigen gikk han inn i CDU og ble kultusminister i Hessen. Senere ble han professor og rektor ved universitetet i Frankfurt am Main. Böhm var medlem av Forbundsdagen fra 1953 til 1965. Han ledet Tysklands delegasjon i forhandlingene med Israel om erstatning og reparasjon av nazistenes krigshandlinger («Wiedergutmachung»). 
Franz Böhm regnes som grunnleggeren av den tyske kartellretten. Han grunnla i 1948 sammen med Walter Eucken, tidsskriftet ORDO.
Maaike Head

Skøyter

Hun ble verdensmester i junior-VM på forfølgelse lag i 2003 sammen med Jorien Voorhuis og Mariska Huisman.
Vollebakken

Vollebakken (1-23, 2-20A) er en vei i bydelen Lund i Kristiansand som har sitt løp fra enden av Østerveiens tidligere trasé til Vollevannets utløp i Vollebekkens ved Vollestemmen. 27 eiendommer er matrikulert til Vollebakken.
Tidligere var Vollebakken del av traseen for hovedveien ut av Kristiansand i retning øst, daværende Riksvei 40 også kalt Sørlandske hovedvei. I dag gir veien tilgang til boligeiendommene, til Bjørndalsheia og er også gang- og sykkelvei.
Håndball-EM 1996 for kvinner

Norges lag

Heidi Tjugum, Annette Skotvoll, Jeanette Nilsen, Tonje Larsen (Larvik), Kjersti Grini (Bækkelaget), Sahra Hausmann (Bækkelaget), Susann Goksør (Bækkelaget), Kari Solem (Byåsen), Monica Vik-Hansen (Larvik), Trine Haltvik (Byåsen), Kristine Moldestad (Larvik), Mette Davidsen (Tertnes), Janne Tuven (Stabæk), Ellen Thomsen (Stabæk), Silje Bolset. Trener: Marit Breivik
Hexarrhopala

Utseende

Middelsstore (9-14 millimeter), slanke, blanke, brokete trebukker, kan ha noe metallisk glans, dekkvingene lyst brunlige med eller uten svart spiss, kroppen forøvrig svart, kan ha metallisk glans. Oversiden er kledt med lage, fine, lyse, oppstående hår.  Antennene er fortykkede mot spissen, omtrent to tredjedeler så lange som kroppen. Pronotum er sylindrisk til tønneformet, dekkvingene jevnbrede, svært tett og kraftig pukterte. Lårene er sterkt klubbeformede (kraftig oppsvulmet i spissen).

Utbredelse

Artene er kjent fra Tanzania, Malawi (litt usikkert funn), Mosambik og Sør-Afrika.
Calderwood-demningen

Calderwood-demningen er en demning med vannkraftverk beliggende i Blount County, delstaten Tennessee i USA. Den regulerer Little Tennessee River, 71 km ovenfor utløpet i Tennessee River.
Kraftverket har en installert produksjonskapasitet på 156 MW, fordelt på tre turbiner. Demningen er 279 m lang og 71 m høy. Operatør er Tennessee Valley Authority mens eier er Alcoa-Tapoco. Kraftverkene i denne delen av Tennessee Rivers sideelv Litte Tennessee River ble startet av Alcoa før TVA ble dannet, og skulle støtte aluminiumsverket i området. Utbyggingen skjedde fra 1927 til 1930.
I likhet med Cheoah-demningen og Chilhowee-demningen, får også Cheoah sitt vann ved regulering hos Tennessee Valley Authority fra Fontana-demningen. Denne demningen er den primære vannreguleringsdammen i Little Tennessee River.
Balaputradeva

Balaputradeva eller Balaputra var maharaja av Srivijaya i det 9. århundre så vel som tidligere overhodet på dynastiet Sailendra. Han var den yngste sønnen av den forutgående Sailendran maharaja, Samaratunga, gjennom giftermål med  Dewi Tara som igjen var datteren av en annen maharaja, Dharmasetu av Srivijaya.
Helt privat

Innhold

Ulike tema ble diskutert i hver sending av det TV-sendte talkshowet, og i studio var det et fast panel som bestod av Bård Torgersen og Anna B. Jenssen. I tillegg ble det i hvert program invitert gjester. Blant disse var Brita Møystad Engseth, Erlend Loe, Gro Isachsen, Sossen Krohg, Tom A. Haug og Kåre Conradi. Programmet inneholdt også en fast spalte kalt «Kjendiser gjør private ting», som viste opptak av norske kjendiser som gjorde helt trivielle ting i noen få minutter. Programmet hadde et ironisk preg.
Allerede en uke før den første TV-sendingen gikk på lufta var det mulig å følge de to i huset via programmets nettside. De med internett-tilgang kunne dermed følge med på alt som skjedde i alle rom i leiligheten unntatt soverommene. Nettstedet hadde 110 000 sidevisninger i løpet av de første fem timene det lå ute.
TVNorge sendte også en spesialsending på 25 minutter som het «Snart - Helt privat». Denne gikk uken før de ordinære sendingene og var en presentasjon de to programlederne.

Mottakelse og seertall

Helt privat ble forholdsvis godt mottatt av Dagbladets TV-anmelder mens VGs anmelder var noe mer lunken.
Seertallene lå på mellom 150 000 og 200 000. Første episode ble sett av 152 000, siste av 169 000.
Caatinga

Caatinga er en naturtype i nordøstre Brasil. Navnet kommer fra tupi, og betyr «hvit skog».
Naturtypen forekommer i delstatene Piauí, Ceará, Rio Grande do Norte, Paraíba, Pernambuco, Sergipe, Alagoas, Bahia og nordre Minas Gerais. Vegetasjonen varierer fra lave busker til 20–30 m høye trær. Dyre- og plantelivet er svært rikt, og det finnes for eksempel over 350 fuglearter.
Fasade

Fasade (fra fransk: façade, «ansikt utad», forside) har flere betydninger. Ordet er av samme latinske rot som franske og engelske face og brukes om «ansikt utad» også i arkitekturen.
Fasaden er enten den siden av et hus som vender mot gaten (inne i et kvartal) eller den siden hvor hovedinngangen befinner seg. Det blir nesten alltid lagt mest arbeide i fasadeutformingen som blir laget slik at det er klart både hva som er fasade, og i arkitektonisk formspråk hva bygningen er og dens betydning.
Fasadeutformingen har variert etter de rådende stilarter i kunsthistorien.
I overført betydning brukes ordet ofte som spesiell betegnelse for den mest representative side. Uttrykket kan også brukes om personer med flere personlige sider der noen ikke vises i offentlighet.
Kameiros

Kameiros (gresk: Κάμειρος; latin: Camirus) er en antikk by på øya Rhodos i den greske øygruppen Dodekanesene. Den ligger på nordvestkysten av øya, 3 km vest for landsbyen Kalavarda, og ved foten av fjellet Akramitis (825 meter høyt). Byen var den ene av tre store doriske byer på øya, som forent med Ialyssos og Lindos på 400-tallet f.Kr. til sammen kom til danne den mektig bystat Rhodos på øya.

Beskrivelse

Den antikke byen var bygd på tre høydenivåer. På toppen av høyden lå akropolis med et tempelkompleks viet Athene Kameiras og en stoa. En tildekket vannbeholder som kunne holde på 600 kubikkmeter med vann — nok for rundt 400 familier — ble konstruert en gang på 500-tallet f.Kr. Senere ble stoa bygd over vanntanken. Stoa besto av to rader med doriske søyler og med rom for butikker eller losjier i bakenden.
Hovedbosetningen var på den midtre terrassen, og besto av et nettverk av parallelle gater og bolighus, bygget etter det hippodamiske system for byplanlegging i antikken. På det nederste nivået er det funnet et dorisk tempel, antagelig helliget Apollon; et dorisk kildehus som fikk vann fra høyden via to kanaler under bakken; foran lå agora og peribolos med altere, en plass omgitt av murer og inneholdt dedikasjoner til en ulike guddommer. Byområdet var generelt forskjønnet med tallrike votivsteder, stelai og plinthos (plinter eller sokler) med statuer.

Historie

I løpet av den forhistoriske perioden var området bosatt av mykenske grekere, hvilket er bevitnet ved et mykensk nekropolis som er blitt utgravd ved Kalavarda, vest for Kamiros.
Byen selv ble grunnlagt av doriske grekere. Konstruksjonen av tempelet begynte så tidlig som på 700-tallet f.Kr. Kameiros var den ene av tre byer på Rhodos, sammen med Lindos og Ialyssos, som er nevnt av Homer. Byen var også en del av det doriske hexapolis (forbund av seks byer).
Kameiros var hovedsakelig jordbrukssamfunn som produserte olivenolje, vin og fiken. I løpet av byens fremste periode på 500-tallet f.Kr. var Kameiros den første byen som preget sine egne mynter.
Byens nedgang, som tilfellet med Ialyssos, hadde sin årsak i at innbyggerne gradvis forlot byen ved at de flyttet til byen Rhodes som ble etablert i 408 f.Kr. Et jordskjelv i 226 f.Kr. ødela det som var igjen av byen fra klassisk tid og antagelig også tempelet. Et nytt jordskjelv i 142 f.Kr. ødela byen for andre gang. Da Cassius kom til Rhodos for å straffe øya for å stilt seg på Marcus Antonius' side, plyndret han byen for kunstverker, etter sigende tok han med seg over 3000, og en del av disse er i dag i Vatikanmuseene i Roma.

Arkeologi

Akropolis har blitt arkeologisk utforsket av Alfred Biliotti og Auguste Salzmann i årene mellom 1852 og 1864. I 1928 begynte den italienske arkeologiske skole systematisk utgravning av området samtidig som det ble gjort restaureringer og dette arbeidet fortsatte under den italienske okkupasjonen under den andre verdenskrig fram til krigens slutt.
Kleobis og Biton

Kleobis og Biton er navnene på to menneskelige brødre i gresk mytologi. Det er også navnene som konvensjonelt er gitt til et par arkaiske statuer i legemesstørrelse, eller kouroi, som i dag er i Delfis arkeologiske museum i Delfi, Hellas. Statuene er datert til en gang rundt 580 f.Kr. og kom fra Argos på Peloponnes, skjønt de ble i sin tid funnet i Delfi.

I mytologien

I gresk mytologi var Kleobis og Biton argivere, sønner av Kydippe, en prestinne av Hera. Kydippe reiste fra Argos til en festival til ære for Argive Hera. Oksen som trakk hennes vogn falt sammen og hennes to sønner, Kleobis og Biton, trakk da vognen hele vegen (45 stadia, eller 8.3 km). Kydippe ble imponert av deres hengivelse for henne og hennes gudinne, og hun ba til Hera for at hun skulle belønne sønnene med den beste gaven en gudinne kunne gi til dødelige. Hera bestemte da at brødrene skulle dø i deres søvn, og etter festivalen la ungdommene seg ned i Heras tempel og våknet aldri opp igjen. Herodot som forteller historien sier at borgerne i Argos donerte et par statuer til Apollons helligdom i Delfi

Statuene

I Bok I av Herodots Historier forteller Solon fortellingen om Kleobis og Biton til kong Krøsus som et eksempel på et lykkelig, levd liv, og vurderer deres lykke til kun under Tellos atheneren, mye til Krøsus' irritasjon. Herodot nedtegner at «argivene hadde fått gjort statuer av dem og satt dem opp i Delfi da de hadde vært slike eksemplariske menn». Det moderne museet i Delfi utstiller to identiske arkaiske kouroi under navnene Kleobis og Biton, skjønt det er ingen bevis som direkte knytter disse statuene til de som er nevnt av Herodot.
Inskripsjonen på statuens fundament identifiserer dem som Kleobis og Biton, og identifiserer også Polymides av Argos som skulptøren, noe som er meget uvanlig for en slik tidlig dato. Statuene er hva som karakteriseres som en typisk peloponnesisk stil: massiv og muskuløs, men de er ikke tilsiktet å være faktiske representasjoner av Kleobis og Biton, om antatt at brødrene er historiske og faktiske heller enn mytologiske figurer. Statuene er isteden idealistiske representasjoner av de maskuline dydene styrke og fromhet.
Raphaël Guerreiro

Landslaget

14. november 2014 fikk han sin første landskamp for Portugal mot Armenia. 18. november 2014 scorte han sitt første landslagsmål og ble samtidig matchvinner mot Argentina.
Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
NNN1957

NNN1957 er et tidligere norsk høydedatum. Navnet er en forkortelse for Nord-norsk null 1957. Et høydedatum er et referansesystem for å angi nøyaktig hvor mange meter over havet et punkt ligger.
I Sør-Norge ble høydedatumet NN1954 innført i 1954. Høydesystemet ble realisert ved å lage et nett med høydefastmerker langs veger og jernbane der høydeforskjellen mellom fastmerkene ble bestemt med presisjonsnivellement. På strekningen mellom Fauske og Narvik var det mange brudd på vegsystemet med ferger, og det var ikke mulig å få til et sammenhengende nivellement for hele landet. En valgte derfor å definere et eget høydedatum for Nord-Norge.
I 1905 var det gått en nivellement mellom Narvik og Riksgrensen langs Ofotbanen. Datumet ble basert på en middelvannsberegning for årene 1905–1910 og ble sikret med to fastmerker på malmkaia i Narvik. I midten av 1950-årene lå det gamle utgangsnivået 154,5 mm over middelvannstand. NNN1957 ble basert på den nye middelvannstanden, og alle fastmerker nord for Tysfjorden ble regnet om til NNN1957. Det ble også utført et nivellement i Lofoten i NNN1957.
NN1954 og NNN1957 ble knyttet sammen med en utjevning langs strekningen Fauske–Narvik i 1974. Forskjellen på de to systemene var da 28 mm, noe som er mindre enn antatt måleunøyaktighet på den ca. 200 km lange strekningen. Betegnelsen NNN1957 gikk ut av bruk fra 1. januar 1996 uten at man endret på høydene.
Cyclosemia

Utseende

Middelsstore (vingespenn 35-40 millimeter), brune smygere. Vingene har lyse bånd langs ytterkanten, og på forvingen en rund, svart øyeflekk med to små, hvite kjerner.
På undersiden er bakvingens eller i det minste den bakre delen lysblå eller blåhvit.

Levevis

I alle fall én av artene har larver som lever på busker i slekten Costus (Costaceae).

Utbredelse

Artene er utbredt i Mellom- og Sør-Amerika.
Tempus (selskap)

Tempus AS er et norsk IT-selskap som leverer egenutviklet programvare, RFID-utstyr og terminaler for tidsregistrering, verktøykontroll og rapportgenerering. Tempus er i dag lokalisert på tre kontorer i Norge og Sverige, med hovedkontor i Oslo.

Historie

Tempus AS ble startet i 1986, og er et heleid norsk selskap. Tempus består i dag av i underkant av 30 rådgivere med spesialkompetanse og erfaring innenfor programmering og tilpassede løsninger for bedriftsmarkedet.

Produkter

Tempus leverer tjenester til industri og produksjon, entreprenørskap og olje, gass og verft i både Norge og Sverige.  
Tempus er en systemspesialist som gir din bedrift bedre oversikt over tid, prosesser, oppgaver og personal i digitale løsninger på app, i Windows- eller i et web-basert administrasjonssystem.
Programvaren til Tempus er i hovedsak bygget rundt Microsoft SQL Server, og er laget for å håndtere registreringer av tidspunkter og passering av geografiske punkter. Slike målinger blir så bli sendt videre til CRM og ERP-programmer, eller programmer for lønnsavregning og fakturering.
I andre tilfeller blir registreringene notert av en trådløs håndterminal og deretter videresendt til servere, enten via 3G, GPRS eller GSM.
I kombinasjon med RFID-brikker og/eller strekkoder og magnetstripekort kan programvaren også registrere uttak fra vare- og verktøylagre. 
Ledig kapasitet i RFID-brikker eller magnetstriper på bygg- og anleggsbransjens ID-kort, det såkalte Byggekortet, blir benyttet i løsninger for tidsregistreringer og adgangskontroll.

Sertifiseringer

Tempus er sertifisert som programvarehus av Microsoft i deres Gold Certified Partner ISV/Software Solutions-program og har AAA i kredittvurderingen fra Dun & Bradstreet.
Tempus er mangeårig medlemsbedrift i Lean Construction – NO, en tankesmie for prosjektbasert produksjon hos Fafo.
Kokopelli

Kokopelli er en indiansk fruktbarhetsgud oftest utformet som en pukkelrygget fløytespiller med fjær. Han fremstilles som en luring og representerer også musikkens sjel. Guden er knyttet til indiansk kultur i det sørvestlige USA, og spesielt for Hopifolket. I likhet med de fleste fruktbarhetsguder står Kokopelli også for fødsel og avlinger. I noen tilfeller kan kokopelli være utformet med insektlignende antenner fra hodet eller med et overdimensjonert fallos.

Sagn

Ifølge sagn blant Hopifolket bærer Kokopelli et ufødt barn på ryggen sin og gir det til kvinner (dette gjør at yngre kvinner er redde for ham). Han tar gjerne selv del i ritualer rundt giftemål, og det finnes bilder av Kokopelli med en gemal, en kvinne kalt Kokopelmana (Kokopellis kone) av Hopifolket. Ikke uvanlig for overtro og myter knyttes også Kokopelli til månen, og det sies at han sees ved fullmåne. 
Kokopelli er også gud for reproduksjon av småvilt og storvilt, og blir derfor også tegnet sammen med dyr, blant annet bukker og hjort. I forbindelse med ansvaret for agrikultur eer det sagt at han føytespill jager bort vinter og fremkaller våren. Flere indianske folk, som . Many tribes, blant annet Zuni forbant Kokopelli også med regn. På flere bilder er Kokopelli tegnet sammen med annen fløytespiller, Paiyatamu, spesielt i forbindelde med høsting av mais. Noen stammer mener at Kokopelli bærer frø, korn og småbarn på ryggen sin. 
I senere tid har ulike versjoner av Kokopelli fått verdi som et bredere symbol for hele det sørvestlige USA. Bilder brukes på T-skjorter, capser og nøkkelringer. En sykkelsti mellom Grand Junction, Colorado, og Moab, Utah, er kjent som Kokopelli stien.

Bakgrunn og utvikling

Tilbeding av Kokopelli har røtter tilbake til det gamle Pueblofolket. Den tidligste kjente bildet av han finnes på keramikk datert til et tidspunkt mellom rom 750 and AD 850.
Kokopelli er siden blitt en av de mest kjente figurer i sørvest. Det er også funnet en lignende pukkelrygget fløytespillende i områder rundt Mississippi.
Nakkesleng

Nakkesleng eller whiplash (av eng. piskesnert), er en type slengskade som kan oppstå når hode og nakke beveges (slenges) raskt bakover (hyperekstensjon) og (så) forover. Denne typen slengskade oppstår først og fremst når man blir påkjørt bakfra i bil. Ved en frontkollisjon skjer slengbevegelsen i omvendt rekkefølge. Hvor omfattende skade som oppstår avhenger av hvor kraftig slengbevegelsen blir.
Nakkesleng følger som regel av overstrekning av muskler, leddbånd, blodårer og nerverøtter i nakke/hode-regionen. Dette kan gi symptomer i form av smerter og innskrenket bevegelighet i nakken/hodet. I noen tilfeller kan nakkeslengen før til tildels kraftig hodepine, svimmelhet, smerter i skuldre og armer og svelg. Brudd og luksasjoner av nakkevirvler kan også forekomme. Akutt hodepine etter nakkesleng oppstår innen sju dager og går normalt over i løpet av tre måneder. Hodepine som varer ut over tre måneder kalles vedvarende hodepine etter nakkesleng. Hodepine etter nakkesleng klassifiseres ifølge ICHD-3 i gruppen hodepine knyttet til hode- og/eller nakke traume, henholdsvis under punkt 5.3 (akutt) og 5.4 (vedvarende). Dette er sekundære hodepiner.
Skader etter nakkesleng kan kartlegges gjennom forskjellige undersøkelser av nakken og hodet. Noen får mer varige plager i form av nakke- og hodesmerter, og noen kan også få psykiske lidelser. I mange tilfeller er det vanskelig å skille mellom reelle forandringer i nervesystemet og forandringer som skyldes andre smerter. 
Man har sett at ved en nakkeslengskade settes ofte de indre stabiliserende musklene ut av spill og det blir en ubalanse mellom indre og ytre muskulatur. Det ytre globale systemet prøver dermed å ta over stabiliserende funksjon, og blir derfor ofte overbelastet. Dette kan føre til muskulære smerter og spenningshodepine. Øvelser kan være med på å få i gang signalføring til indre stabiliseringsmuskulatur slik at denne blir «skrudd på» og det muskulære samarbeidet gjenopprettes.
Hirohito Nakamura

Karriere

Hirohito Nakamura startet sin profesjonelle karriere i Gamba Osaka i 1993. Han har også spilt for Honda FC og Mito HollyHock.
NM i judo 1972

NM i judo 1972 ble arrangert i Trasophallen i Oslo 18. mars.
Kongepokalen ble vunnet av Øystein Martinsen,.